Tirant on line: guia ràpida. Curs 2021-22
Author: CRAI Biblioteca de Dret
Keywords: formació d'usuaris, Universitat de Barcelona, bases de dades, Dret, legislació, Tirant on line

Tirant on line és la base de dades jurídica de l’editorial Tirant lo Blanch, en constant actualització i vocació d’exhaustivitat, que conté:
. Tota la normativa a text complet aplicable a l’Estat espanyol (incloent-hi normativa europea i internacional), projectes i proposicions de llei, legislació autonòmica principal i ordenances locals. S’hi pot trobar, també, una selecció de l’antiga Gaceta.
. Jurisprudència del TC, del TS, dels TSJ, les AP, l’AN, el TJUE, el TEDH, resolucions d’organismes administratius (com ara la DGRN), etc.
. Articles doctrinals (text complet o només referències), formularis, consultes, esquemes, cerca per temes, novetats, i altres serveis.
La interfície es pot consultar en català o en castellà. No discrimina accents o majúscules.
Opcions de cerca:
Amb operadors lògics (booleans)
. Y (*): accidente de tráfico * indemnización
. O (|): accidente de tráfico | colisión
. NO (!): dolo eventual ! resultado de muerte
Amb totes les paraules
Amb la frase exacta mitjançant l’ús de cometes
Proximitat. Resultats que coincideixin amb els termes especificats en un rang espacial restringit.
Amb algunes de les paraules
Número de referència (TOL)
Autocompletat. Propostes de cerca de manera predictiva basades en la cerca d’altres usuaris.
Cerca per veu. Sempre i quan ho permeti el navegador.
Resultats Els Resultats es mostren agrupats per tipus de document (Jurisprudència, Legislació, Formularis, Doctrina, Consultes i Esquemes) i, en cada cas, s’ofereixen opcions (diferents en cadascun) de filtrar la cerca per altres conceptes (àmbit, any, emissor...).
Veus
Les Veus contenen un tesaurus que permet la cerca per conceptes jurídics classificats segons els àmbits del Dret: Privat, Laboral, Penal, Financer-Tributari i Públic.
Inclou un cercador general que permet Buscar a totes les Veus, un Índex Analític (conceptes ordenats alfabèticament), i un Índex Sistemàtic (desenvolupament temàtic de tot l’ordenament jurídic).
Resultats de Veus En aquest apartat es mostren els documents més rellevants segons els tipus de document. Pot mostrar, també, un resum tècnic, escrits destacats o altres veus d’interès.
Jurisprudència
La Jurisprudència conté resolucions judicials i administratives.
Es pot Buscar a tota la Jurisprudència o bé afinar per jurisdicció, origen, sentit de la resolució, ponent, data, norma i/o l’article amb què està relacionada, etc.
Resultats de Jurisprudència Aquí es mostren ordenats per rellevància, però es pot canviar l’ordre per origen o data. Filtrar per permet perfilar per jurisdicció, any, tipus de resolució, etc. L’opció Només selecció Tirant mostra documents prèviament seleccionats per experts. Els documents trobats inclouen un mapa conceptual (un esquema interactiu que mostra els principals conceptes d’interès jurídic).
Legislació
La Legislació conté normes de qualsevol rang normatiu i àmbit territorial.
Es pot Buscar a tota la Legislació o bé afinar per número d’article, butlletí, rang, data i vigència.
També incorpora Legislació bàsica, Legislació sectorial, un Índex legislació (normes classificades per àmbits), Convenis col·lectius, Textos Legals Originals (cerca al BOE) i Legislació internacional.
Resultats de Legislació Aquí es mostren ordenats per rellevància, però Ordenar per permet canviar l’ordre per data. Filtrar per permet perfilar la cerca per àmbit, rang, butlletí i any. Clicant en els documents trobats s’accedeix a una Anàlisi del document (documentació relacionada, documents citats, legislació bàsica, etc.).
Formularis
Aquest apartat conté formularis a totes les branques del Dret.
Es pot Buscar a tots els Formularis i es pot afinar, a més per emissor o àmbit. Inclou un Índex de formularis i un servei de Petició de formularis (per als no trobats a la base de dades).
Resultats de Formularis Aquí es mostren ordenats segons criteris de rellevància. Filtrar per permet perfilar la cerca per concepte, tipus de formulari, àmbit, emissor i idioma. Clicant en els documents trobats s’accedeix a una Anàlisi del document (amb documentació relacionada, documents citats, legislació bàsica, etc.).
Doctrina
Aquest apartat conté documents de doctrina, tant articles com llibres a text complet.
Es pot Buscar a tota la Doctrina o bé afinar per àmbit, autor i data.
Resultats de Doctrina Cercant a tota la doctrina apareixen els documents agrupats o bé per Doctrina, o bé per Fitxes bibliogràfiques. Filtrar per permet perfilar la cerca per àmbit, tipus, any i autor.
Consultes
Aquest apartat conté les consultes plantejades a diferents organismes públics i privats.
Es pot Buscar a totes les Consultes o bé afinar per títol, àmbit, tipus de consulta, emissor o data.
Resultats de Consultes Els resultats es mostren, per defecte, ordenats per rellevància però el desplegable Ordenar per permet canviar l’ordre per data. Filtrar per permet perfilar la cerca per àmbit, emissor, tipus de consulta i any.
Esquemes
Els Esquemes contenen l’anàlisi i el comentari de l’ordenament jurídic de manera gràfica, lògica i ordenada.
Es presenten en forma d’índex (Subcategories d’esquemes).
Resultats d’Esquemes Els esquemes es poden descarregar i s’acompanyen de documents relacionats.
Temes
Els Temes presenten tot el contingut de la base de dades (Doctrina, Formularis, Jurisprudència, Legislació, Esquemes, etc.) recopilada en 12 matèries del Dret.
Resultats de Temes Cadascuna de les matèries agrupa els resultats per epígrafs, com ara –entre d’altres– Veus, Legislació, Formularis, Esquemes, Cercador, Novetats,
Expedients, Consultoria o Biblioteca.
Les cerques es poden guardar, imprimir o crear-ne una alerta periòdica. L’idioma de les cerques és el castellà, tot i que a Doctrina i a Formularis s’hi poden trobar textos en altres llengües peninsulars.
Els documents trobats, valorats pels experts d’una manera gràfica, i en la majoria de les cerques, es poden traduir, descarregar, compartir, guardar o imprimir. En alguns casos, també, enviar-los directament per correu electrònic o adjuntar-los a un expedient.
A través de Personalització, Tirant on line permet crear una àrea privada en què, entre d’altres, es poden guardar documents, cerques, editar formularis i adjuntar-hi documentació, subscriure’s al Butlletí de novetats o gestionar alertes.

I M P O R T A N T
Per accedir a aquesta base de dades, així com a la resta de recursos electrònics contractats pel CRAI, s’ha d’activar el SIRE i autenticar-se amb l’identificador UB (el mateix que s’utilitza per accedir a la intranet UB).
Més informació a:
http://crai.ub.edu/que-ofereix-el-crai/acces-recursos/acces-recursos-proxy

Accediu a tots els recursos en suport paper i electrònic del CRAI a través del Cercabib
cercabib.ub.edu

Per saber-ne més
accediu al Servei d’Atenció als Usuaris,
un servei d’atenció personalitzada
les 24 hores al dia i 7 dies a la setmana
crai.ub.edu/sau

Al web del CRAI hi podeu trobar més informació
sobre els propers cursos que s’impartiran a la vostra biblioteca
crai.ub.edu/formacio

© CRAI, curs 2021-22

Tirant on line

Guia ràpida

CONTINGUTS

CERCA I RESULTATS

Cercador general

Cercadors específics